title: تازمامارت
text: تازمامارت، كان واحد لحبس سري مشهور بزاف تبنا ف غشت 1973 ف صحرا شرقية ديال لمغريب، بضبط ف جماعة ݣرس تيعلالين.
  
  كان معروف على لحبس ديال تازمامارت أنه من بين أقسى السجون لي تبنات ف لمغريب. هاد لحبس كانو فيه العسكر و ضباط لي كانت عندهم علاقة معا جوج محاولات نقيلاب، لمحاولة ديال صخيرات و لمحاولة نقلابية ديال اوفقير. لحبس ديال تازمامارت كانو فيه حبًاسة خرين لي ماكانوش متًافقين مع نظام لملكي ف لمغريب وكانوا ضدًو.
  
  بزاف ديال الناس من مورا ماخرجو منو كتبو كتوبا كيعاودو فيهم على المعانات ديالهم وعلى ماداز عليهم فلحبس. من الكتوبا المشهورة على تازمامرت كاين لكتاب ديال حمد لمرزوقي "الزنزانة 10"، و لكتاب ديال محمد رايس "تازمامارت".
  
  لحبس ديال تازمامارت تسد رسميا ف 15 شتنبر 1991. 
  
  ف 2020، بدا لمجليس لوطني د حقوق لإنسان يصلح لحبس بميزانية واصلة ل 12 مليون سنتيم باش يرجعو بلاصة ديال داكرة و يولي محلول لناس، كيما وصات بيه هيئة لإنصاف ؤ لمصالحة من قبل.
  
  لمعتقلين لي كانو في الحبس
  
  عيون لكلام 
  
  لعوام د الرصاص ف لمغريب
  حبس قديم ف لمغريب
  السياسة د لمغريب